stanford-oval/wikipedia huggingface dataset:
Ahaa-teatteri

Ahaa Teatterin kotinäyttämön sisäänkäynti Hatanpään valtatien varrella Tampereen Kyttälässä.
Ahaa Teatteri  on tamperelainen lasten- ja nuortennäytelmiin erikoistunut kiertävä ammattiteatteri. Se on perustettu vuonna 1970, ja ensimmäinen ensi-ilta oli vuonna 1971.
Ahaa Teatterin peruslähtökohtana on korkeatasoisen lasten- ja nuortenteatterin tuottaminen ja halu viedä teatteriesitys paikkoihin, joissa muutoin ei olisi mahdollisuutta nähdä tai kokea teatteria. Teatteri on valtakunnallinen lasten- ja nuortenteatteri. Esityksistä yli 70 % on kiertue-esityksiä. Kiertämisen ohella esityksiä on myös teatterin kotinäyttämöllä Tampereella. Kotinäyttämö sijaitsee Tampereen keskustassa entisen elokuvateatteri Hämeen tiloissa Hatanpään valtatiellä.
Ahaa Teatterin vakinaiseen henkilökuntaan kuuluu tällä hetkellämilloin? neljä näyttelijää, tuottaja, teatterisihteeri, myyntisihteeri, talous- ja myyntisihteeri sekä kaksi teatteriteknikkoa. Ohjelmiston suunnittelee taiteellinen ryhmä, joka koostuu teatterin henkilökunnasta. Lisäksi teatterissa työskentelee vierailevia taiteilijoita ja muuta määräaikaista henkilökuntaa. Teatteri on ryhmäteatteri, jonka hallitukseen kuuluu osa teatterin vakituisesta henkilökunnasta.
Teatterin ohjelmisto painottuu kotimaisiin kantaesityksiin. Ohjelmisto sisältää lasten ja nuorten maailmaa käsitteleviä aiheita. Ahaa Teatterin viimeisimmistä nuortennäytelmistä suurin osa on ollut kantaesityksiä. Ahaa Teatteri on yksi ammattiteattereista, jonka ohjelmistoon kuuluu vakituisesti 13-vuotiaista lähtien nuoriin aikuisiin suunnattu teatteriesitys.
Teatterin 42 toimintavuoden aikana 1971–2013 sen esityksille kertyi yhteensä yli 1,7 miljoonaa katsojaa. Nykyisinmilloin? katsojia on vuosittain noin 30 000. Esityksiä on vuosittain yli 200, joista suurin osa on kiertue-esityksiä eri puolilla Suomea, pääosin kouluissa, ammatillisissa oppilaitoksissa sekä muissa teattereissa. Kiertuebussin matkamittariin kertyy noin 25 000 kilometriä vuosittain.
Ahaa Teatteri sai vuonna 2008 laatuaan ensimmäisen Suomen Teatterit ry:n ja Lasten Päivän Säätiön jakaman lastenteatteripalkinnon. Vuoden 2010 alusta Ahaa Teatteri on ollut Suomen Teatterit ry:n jäsenteatteri.
Ahaa Teatterin perustaminen

Ahaa Teatterin perustava kokous oli vuonna 1970 Helsingissä. Ahaa Teatterin ideoivat Tapio Kouki ja Kurt Nuotio. Teatterin esikuvana oli ruotsalainen Fickteatern, joka oli mullistanut ruotsalaisen kouluteatteritoiminnan vuonna 1968. Fickteatern esitti näytelmiä koulujen luokkahuoneissa tai voimistelusaleissa yleisön istuessa lattialla. Näytelmät käsittelivät arkisia ongelmia, ja näyttelijät olivat aktiivisessa vuorovaikutuksessa yleisön kanssa. Fickteaternin henkilökunnan kirjoittamasta kirjasta Barnteatern – en klassfråga tuli ilmestyttyään 1970 monien teattereiden oppikirja Skandinaviassa. Myös tanskalainen teatteri Banden vaikutti Ahaa Teatterin lähtökohtiin. Varsin pian mukaan hankkeeseen saatiin Jussi Helminen, Marja Packalén ja Kirsti Kemppainen. Joukko täydensi vielä itseään muusikko Heikki Huttusella.
Tampereelle muutto tuli ajankohtaiseksi Kurt Nuotion neuvoteltua toimitiloista Tampereen kaupungin kanssa Pyynikin kesäteatteri ja Vehmaisten tyhjentynyt kansakoulu Tampereella. Muutollaan Ahaa Teatteri pyrki eroon Helsinki-keskeisestä teatterielämästä ja Tampereen sijainti oli kiertueiden kannalta huomattavasti keskeisempi. Ensimmäinen ensi-ilta oli heinäkuussa 1971 (Robin Hood).
Aiheesta muualla

Ahaa Teatteri
All I’ve Got to Do

| ”All I’ve Got to Do” The Beatles |
| --- | --- | --- |

Kappaleen partituurin kansikuva
Kappaleen tiedot
 Albumilta: With the Beatles
 Äänitetty : 11. syyskuuta 1963 EMI Studios, Lontoo
 Julkaistu: 22. marraskuuta 1963 (Britannia) 20. tammikuuta 1964 (Yhdysvallat)
 Tekijä(t): Lennon–McCartney
 Tuottaja(t): George Martin
 Tyylilaji: poprock soul
 Kesto: 02.04
 Levy-yhtiö: Parlophone
All I’ve Got to Do on brittiläisen rockyhtyeen The Beatlesin kappale yhtyeen vuoden 1963 albumilta With the Beatles. John Lennon sai inspiraation kappaleeseen Smokey Robinsonilta.
Kokoonpano

Lähde:
Kokoonpano > The Beatles

John Lennon – laulu, rytmikitara
Paul McCartney – taustalaulu, bassokitara
George Harrison – taustalaulu, soolokitara
Ringo Starr – rummut
Kokoonpano > Tuotanto

George Martin – tuottaja
Norman Smith – äänisuunnittelija
Alexander Agricola

Alexander Agricolan partituuri Fortem virili
Alexander Agricola (noin 1446 – 5. elokuuta 1506) oli alankomaalainen säveltäjä. Säveltäjän varhaisesta elämästä on hyvin vähän tietoa. Edes hänen syntymäpaikastaan ei ole varmuutta. Agricola opiskeli Alankomaissa ja oli Ranskan Kaarle VII:n palveluksessa. Vuosina 1471–1474 Agricola toimi Milanossa laulajana. Agricolan sävellyksiin kuuluu messuja, motetteja, maallisia lauluja sekä soitinmusiikkia.
Aiheesta muualla

Wikimedia Commonsissa on kuvia tai muita tiedostoja aiheesta .
McComb, Todd M.: Alexander Agricola (1446-1506) - A discography Medieval.org.  marraskuu 2001. Viitattu 26.8.2018.
Predota, Georg: Crazy Music Alexander Agricola (1446-1506) Interlude.  14.4.2016. Viitattu 26.8.2018.
Alexander Agricola- Bio, Albums, Pictures Naxos Classical Music. Viitattu 26.8.2018.
Alexander Agricola (ca.1445 – 15 August 1506) IMSLP. Viitattu 26.8.2018.
Härkölampi (Multia)

| Härkölampi |
| --- | --- |
Valtiot:  Suomi
Maakunnat:  Keski-Suomi
Kunnat:  Multia
Koordinaatit:  62°24′24″N, 24°47′36″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Multianjoen valuma-alue (35.67)
Laskujoki:  oja Sinervään 
Järvinumero:  35.672.1.006
Mittaustietoja
Pinnankorkeus:  139,4 m  
Rantaviiva:  0,397 km  
Pinta-ala:  1,002 ha  
Saaria:  ei saaria 
 fiHärkölampi 
Härkölampi  on Keski-Suomessa Multialla Multian kirkonkylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 1,0 hehtaaria ja se on 150 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 400 metriä..
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Multianjoen valuma-alueella (35.67), jonka Multianjärvien–Sinervän alueeseen (35.672) se kuuluu.
Aliisa (muumit)

| Aliisa |
| --- | --- |
 Aliisa Muumilaakson tarinoita -animaatiosarjan jaksossa Noita.
Luoja(t):  Yasuhiro Nakuratarvitaan parempi lähde
Näyttelijä(t):  Marja Packalén (1992–1994) Ella Pyhältö (2017)
Ensi- esiintyminen:  Muumilaakson tarinoita -sarjan jakso Noita (1990)
Henkilötiedot
Sukupuoli:  nainen
Asuinpaikka:  Muumilaakso
Luonteenpiirteet:  vilkas, iloinen, ystävällinen
Suhteet
Isovanhemmat:  Noita (äidinäiti)
Tutut:  Muumilaakson asukkaat
Infobox OKNimi-testi OK: 
Noita ja Aliisa Muumimaailmassa, Naantalissa.
Aliisa (jap. アリサ Arisa) on hahmo animaatiosarjassa Muumilaakson tarinoita. Hän on Noidan tyttärentytär ja noitaoppilas. Toisin kuin muut sarjan hahmot, Noita ja Aliisa eivät perustu millään lailla Tove Janssonin tuotantoon. Aliisan suomenkielisenä äänenä sarjassa toimi Yleisradion dubbauksessa Marja Packalén ja MTV:n dubbauksessa Ella Pyhältö.
Aliisa on nuori, pitkähiuksinen ja käyttää harmaata mekkoa, tummanruskeita kenkiä ja tummansinisiä sukkahousuja. Hänen suurin unelmansa on selvittää noidan opinnot ja päästä oikeaksi noidaksi. Aliisa on Muumien hyvä ystävä, mutta hänen mummonsa pitää heitä liian kiltteinä eikä halua altistaa Aliisaa heidän ”huonoille vaikutuksilleen”. Aliisa joutuukin karkaamaan päästäkseen Muumilaaksoon ystäviään tapaamaan.
Aliisa tavataan ensimmäisen kerran jaksossa Noita (jakso 35), jossa Muumipeikko ystävineen törmää häneen sattumalta Yksinäisille vuorille johtavan polun varrella. Hän kertoo odottavansa mummoaan, joka asuu läheisessä Noitametsässä. Kun Aliisan mummo tulee hakemaan häntä, ystävykset arvelevat mummon olevan noita. Muumipeikko ei halua uskoa Aliisan olevan noita ja yhdessä Nuuskamuikkusen ja Pikku Myyn kanssa hän lähtee ottamaan asiasta selvää. Heille selviää, että mummo on noita ja Aliisa opiskelee noidaksi. Ainoa jakso, jossa nähdään Noita mutta ei Aliisaa, on Rosvoja Muumilaaksossa (jakso 41). Aliisa nähdään viimeisen kerran jaksossa Kohti etelää (jakso 78), jolloin Aliisa on Noidan mukaan jo tarpeeksi kypsä saadakseen oman luudan.
Sarjan kuluessa Aliisa oppii muun muassa juoksemaan yliluonnollisen nopeasti, kävelemään veden pinnalla ja hengittämään veden alla. Kahteen jälkimmäiseen noitatemppuun Aliisa käyttää loitsua, joka kuuluu seuraavasti: "Milamassa saragossa kannelorum lom, Barbarossa tillin tallin tilulilulaa". Jaksossa "Muumipeikko ja delfiini" myös Muumipeikko käyttää samaa loitsua voidakseen hengittää veden alla.
Jaksot, joissa Aliisa esiintyy

Noita
Joulu on ovella
Keskitalven kokko
Loitsu
Jysähdyksiä yössä
Auringonpimennys
Kuuma lähde
Kuplia
Noitakävelyä
Feeniks-lintu
Muumipeikko ja delfiini
Ihana lahja
Satumainen smaragdi
Suuri lentokilpailu
Kohti etelää
Sarjan toisella tuotantokaudella ei Aliisaa enää tavata.
Al-Masudi

Al-Masudia kuvaava patsas Wienin luonnonhistoriallisessa museossa
Abu al-Hasan Ali ibn al-Husayn ibn Ali al-Mas'udi (noin 896–956) oli arabialainen historioitsija ja maantieteilijä. Ensimmäisenä arabina hän yhdisti historiaa ja maantiedettä pääteoksessaan Murūj adh-dhahab wa maʿādin al-jawāhir (Kultaiset niityt ja timanttikaivokset) joka oli kattava esitys maailmanhistoriasta. kaikkiaan jälkipolville on säilynyt tietoja yli kahdestakymmenestä Al-Masudin teoksesta, joiden joukossa on myös kirjoja Islamin perusasioista ja myrkkyopista.
Hän syntyi Bagdadissa, ja matkusteli poikkeuksellisen laajasti: ainakin Persian eri maakunnissa, Armeniassa, Azerbaidžanissa, Arabiassa, Syyriassa ja Egyptissä, Indus-joen laaksossa ja muualla Intiassa ja Itä-Afrikassa. Hänen merimatkansa ulottuivat Välimerelle, Punaisellemerelle, Intian valtamerelle ja Kaspianmerelle.
Ilmakehän kaukokartoitus

Ilmakehän kaukokartoitus on ilmakehän ominaisuuksien havaitsemista laitteilla, jotka eivät ole kosketuksissa ilmakehän mitattavan osan kanssa: radioluotaus ei ole kaukokartoitusta, sääsatelliitti-  ja säätutkahavainnot ovat.  Ilmakehän kaukokartoitus on olennainen osa kaukokartoitusta. Meteorologiassa ollaan kiinnostuneita ilman lämpötilan ja kosteuden pystyjakaumasta. Muissa yhteyksissä ollaan kiinnostuneita poistamaan ilmakehän vaikutus. Ilmakehäkorjaukseksi kutsutaan menetelmiä joilla maanpinnan mittaukset eri ajanhetkinä ja erilaisista mittauskulmista saadaan vertailukelpoisia.
Luotaustieto infrapunamittauksilla satelliitista

Ilmakehän läpinäkyvyys eli läpäisevyys sähkömagneettiselle säteilylle vaihtelee eri aallonpituuksille. Pinnan ilmiöitä mitattaessa keskitytään ikkuna-alueille, joilla ilmakehän on mahdollisimman läpinäkyvä. Tarkasteltaessa aallonpituusalueita, joilla ilmakehän on osittain läpinäkyvä, saadaan informaatiota ilmakehän eri kerroksista. Läpäisevyyden muutoksessa korkeuden funktiona saadaan niin sanottu painofunktio, joka kertoo miltä korkeudelta ilmakehää kanava saa suurimman osan informaatiostaan.
Ensimmäisissä luotausinstrumenteissa oli kymmenkunta kanavaa (kapeaa aallonpituusaluetta, joita instrumetti mittaa), joista laskettiin ilmakehän lämpötila- ja kosteusprofiilit. Ilmakehämalleissa oli kuitenkin hyvin nopeasti enemmän tasoja kuin instrumenteissa kanavia, joten oli epäselvää kuinka paljon tällaisesta mittauksesta tehty luotaus voisi antaa lisätietoa mallille. Lisäksi koska samasta mittauksesta voidaan johtaa mielivaltainen määrä luotauksia, tarvittiin jonkinlainen alkuarvaus luotaukselle. Tällä alkuarvauksella on oma virheensä, joka aiheuttaa lisää epävarmuutta mallin alkutilaan. Alun optimismi katosi ja tarvittiin uusia menetelmiä satelliittitiedon käyttöön malleissa.
1990-luvun puolenvälin tienoilla tietokoneiden teho oli kasvanut tarpeeksi, jotta voitiin alkaa käyttää variaatiolaskentaan perustuvia menetelmiä. Nyt mallinnettiin suoraan mallin alkutilan perusteella minkälainen satelliittimittauksen tulisi olla ja alkutilaa muokattiin havaitun eron perusteella. Tämän tiedon operatiivisessa hyödyntämisessä sään ennustamiseen on pisimmällä eurooppalainen ECMWF-keskus.
Uusissa luotausinstrumenteissa, kuten AIRS ja IASI, kanavien määrä on kasvanut jolloin myös mittauksen pystyerottelukyky on kasvanut. Näin luotaustuotteiden laatu on kasvanut ja niitä tuotetaan operatiivisesti käyttäjille.
Ilmakehän kosteus GPS-signaaliin perustuvilla mittauksilla

GPS-satelliittien signaali vääntyy ilmakehän kosteuden mukaan. Tästä voidaan laskea tietoja ilmakehän kosteudesta. Mittausinstrumentti voi olla maanpinnalla tai toisessa satelliitissa. Jälkimmäisessä tapauksessa puhutaan okkultaatiomittauksista.
Saksalaisen tutkimussatelliitin CHAMPin mukana oli intrumentti GPS-okkultaatiomittausten tutkimiseen. METOP-satelliitin GRAS-instrumentti on tarkoitettu näiden mittausten operatiiviseen tuottamiseen. Tätä tukee EUMETSATin GRAS SAF-projekti.
Kaavamainen esitys ilmakehän läpäisevyydelle kahdella aallonpituudella ja niille laskettu painofunktio.
Irsokit

| Irsokit |
| --- | --- |
 Hentoirsokki (Chorispora tenella)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Brassicales
Heimo::  Ristikukkaiskasvit Brassicaceae
Suku::  Irsokit Chorispora  R.Br. ex DC.
Katso myös
   Irsokit Wikispeciesissä   Irsokit Commonsissa 
Infobox OKNimi-testi OK: 
Irsokit (Chorispora) on ristikukkaiskasvien (Brassicaceae) heimoon kuuluva pieni kasvisuku. Sukuun kuuluu 10–20 lajia.
Suvun lajeista Suomessa on tavattu vain hentoirsokkia (Chorispora tenella).
Lajeja

Chorispora bungeana
Chorispora gracilis
Chorispora greigii
Chorispora iberica
Chorispora insignis
Chorispora macropoda
Chorispora persica
Chorispora purpurascens
Chorispora sabulosa
Chorispora sibirica
Chorispora songarica
Chorispora tashkorganica
Chorispora tenella – hentoirsokki
Aiheesta muualla

Laji.fi: Irsokit (Chorispora)
ITIS: Chorispora (englanniksi)
United States Department of Agriculture (USDA): Chorispora (englanniksi)
Flora of China: Chorispora (englanniksi)
Albert Emil Tallroth

| Albert Emil Talroth> Henkilötiedot |
| --- | --- |
Syntynyt: 3. toukokuuta 1840 Pori
Kuollut: 6. toukokuuta 1890 (50 vuotta) Nurmo
Kansalaisuus:  Suomen suuriruhtinaskunta
Vanhemmat:   Mikael Tallroth  Maria Amalia Lindqvist 
Puoliso:   Alma Cecilia Forsman 
Lapset:   Albert Tallroth (s. 1871)  Konrad Tallroth (s. 1872)  Mauri Honkajuuri (s. 1882) 
Ura
Uskontokunta:  Luterilaisuus
Kirkollinen arvonimi:  Rovasti
Albert Emil Tallroth (3. toukokuuta 1840 Pori – 6. toukokuuta 1890 Nurmo) oli suomalainen pappi. Tallrothille myönnettiin rovastin arvonimen vuonna 1888. Tallroth valmistui ylioppilaaksi Åbo gymnasiumista vuonna 1861 ja vihitiin papiksi vuonna 1865. Tallroth toimi Nurmon kirkkoherrana vuodesta 1884 lähtien kuolemaansa saakka.
Valmistumisensa jälkeen Tallroth toimi ensin apulaispappina parin vuoden ajan Pohjanmaalla. Vuonna 1867 hänet nimitettiin kappalaiseksi Pirkkalaan, jossa hän toimi vuoteen 1872 asti. Kirkkoherrantutkinnon suorittamisen jälkeen hänet nimitettiin Nurmon kappalaiseksi. Tallroth tunnettiin kutsumanimellä Nurmon piispa. Vuosina 1874–1877 Tallroth hoiti Seinäjoen ylimääräisen papin tehtäviä. Tallroth oli herännäismielinen ja halusi lopettaa kappalaisen viran hoitamisen Seinäjoella vuonna 1875. Seinäjokelaisten anomuksesta tuomiokapituli jatkoi tämän virkakautta.
Vuonna 1879 Tallroth sai varapastorin arvonimen. Kun Nurmon kappeliseurakunta päätti itsenäistyä, Tallroth nimitettiin uuden seurakunnan kirkkoherraksi. Tallroth kehitti määrätietoisesti rippi- ja pyhäkoulutyötä ja hänen kaudella Nurmoon perustettiin ensimmäinen kansakoulu vuonna 1884. Tallroth toimi myös Nurmon kuntakokouksen puheenjohtajana ja edisti maanviljelyn kehittämistä sekä tieolojen parantamista.
Tallroth avioitui Alma Cecilia Forsmanin kanssa vuonna 1870 ja lapsia olivat mm. kuvanveistäjä Albert Tallroth (1871–1899), näyttelijä-elokuvaohjaaja Konrad Tallroth (1872–1926) sekä kansanedustaja, KOP:n pääjohtaja Mauri Honkajuuri (1882–1948). Albert Emil Tallrothin vanhemmat olivat kultaseppä Mikael Tallroth ja Maria Amalia Lindqvist.
Geri Halliwell

Geri Halliwell esiintymässä vuosien 2007–2008 The Return of the Spice Girls -kiertueella.
Geraldine Estelle ”Geri” Horner ent. Halliwell (s. 6. elokuuta 1972) on englantilainen poplaulaja. Hän nousi kuuluisuuteen 1990-luvulla Spice Girls -yhtyeen jäsenenä. Hänen lempinimensä yhtyeessä oli Ginger Spice.
Tausta

Halliwell syntyi ja kasvoi Watfordissa, Hertfordshiren kreivikunnassa Itä-Englannissa. Hänen isänsä on englantilais-suomalainen ja äiti espanjalainen. Hän oli Gerin nuoruudessa Jehovan todistaja. Gerillä on vanhemmat sisarukset, Natalie ja Max, sekä sisaruspuolet, Karen ja Paul.
Halliwellilla on kaksi lasta: vuonna 2006 syntynyt tytär, jonka isä on Halliwellin entinen poikaystävä Sacha Gervasi, ja vuonna 2017 syntynyt poika yhdessä Christian Hornerin kanssa.
Geri näytteli myös elokuvassa Crank 2: High Voltage pienen osan Karen Cheliosina.
Ennen Spice Girlsiä

Ennen musiikkiuran aloittamista Halliwell työskenteli muun muassa tanssijana mallorcalaisissa klubeissa, mallina sekä juontajana turkkilaisessa Let's Make A Deal -ohjelmassa.
Sooloura

Geri Halliwell jätti Spice Girls -yhtyeen 30. toukokuuta 1998 Helsingin-konsertin jälkeen aloittaakseen soolouran. Samoihin aikoihin huhuttiin yhtyeen sisäisistä erimielisyyksistä.
Halliwell on myös tunnettu hyväntekeväisyystyöstään muun muassa rintasyövän ehkäisemiseksi. Vuonna 1998 Halliwell nimitettiin YK:n hyväntahdonlähettilääksi taistelemaan turvaseksin puolesta.
Sooloura > Schizophonic

Vuonna 1999 Halliwell julkaisi ensimmäisen sooloalbuminsa, joka sisälsi muun muassa hänen ensimmäisen soolosinglensä, "Look at Me". Se singahti kakkoseksi häviten Boyzonelle ainoastaan 700 kappaleella. Ensimmäinen listaykkönen oli "Mi Chico Latino" ja sitä seurasi "Lift Me Up", jolla Halliwell voitti myös entisen yhtyekaverinsa, Emma Buntonin. Seuraava listaykkönen, joka vei Halliwellia ylöspäin, oli "Bag It Up". Kaikki singlet Schizophonic-albumilta ovat myyneet maailmanlaajuisesti kolme miljoonaa kappaletta.
"Look at Me" pääsi soittolistoille Yhdysvalloissa vuonna 1999. Schizophonic debytoi Billboard 200 -listalla sijalla 24 ennen kuin putosi listoilta seuraavassa kuussa. Levy myi kultaa 500 000 kappaleella.
Halliwell on seurustellut muun muassa Chris Evansin (brittiläinen radiopersoona) sekä laulaja Robbie Williamsin kanssa. On uumoiltu, että nämä suhteet olisivat vain mediatemppuja, sillä seurustelut ovat olleet kuumimmillaan juuri Halliwellin singlejulkaisujen aikoihin.kenen mukaan?
Sooloura > Scream If You Wanna Go Faster

Vuonna 2001 Geri Halliwell nousi listoille Kanadassa ja Euroopassa levyllään Scream If You Wanna Go Faster. Levy sisälsi myös Englannin listaykkösen, cover-version Weather Girlsin vuonna 1982 tekemästä kappaleesta "It's Raining Men". Kappale on myös Bridget Jonesin päiväkirjojen elokuvaversiossa ja Dance Dance Revolution 7thMIX -videopelissä.  "It's Raining Men" lisättiin kakkoslevylle vasta viime minuuteilla; toinen kappale, "Feels Like Sex", oli jo päätetty ensimmäiseksi singleksi tulevalta levyltä. Levy sisältää listalla olleita hittejä kuten "Scream If You Wanna Go Faster" (sijalla 8) ja "Calling" (sijalla 7).
Sooloura > Passion

Vuonna 2004 Geri Halliwell palasi musiikkibisnekseen kolmannella albumilla ja uudella singlellä "Ride It", joka päätyi listoilla sijalle neljä, mutta jota ei juurikaan markkinoitu Isoa-Britanniaa kauempana. Toinen single, "Desire", päätyi listoilla sijalle 22. Halliwelliä voidaan pitää yhtenä menestyneimmistä Spice Girlsin jäsenistä.
Halliwell on myös yrittänyt käyttää lahjojaan Yhdysvaltain televisiossa entisen managerinsa (Spice Girls -ajoilta) Simon Fullerin johdolla. Geri on muun muassa esiintynyt yhdessä Sinkkuelämää-sarjan jaksossa ja tehnyt elokuvan Fat Slags.
Halliwell on myös julkaissut kaksi hyvin myynyttä omaelämäkertaa vuosina 1999 ja 2001. Kirjat kertovat hänen elämästään aina Spice Girls -aikoihin asti ja myöhemmin vaikeasta erosta pitkäaikaisesta poikaystävästä Mike Jonesista. Halliwell on julkaissut myös kaksi joogavideota, jotka ovat myyneet erittäin hyvin.
Vuodesta 2003 Halliwell on ollut yhteydessä muihin Spice Girlsin jäseniin, ja julkisuudessa on aavisteltu mahdollisen comebackin olevan tiedossa. Yhtyeen oli tarkoitus esiintyä Hyde Parkissa Live 8 -konsertin yhteydessä, mutta Melanie B:n työkiireiden vuoksi näin ei tapahtunut.
Yksityiselämä

Halliwellilla on vuonna 2006 syntynyt tytär, jonka isä on Sasha Gervasi. Halliwell on seurustellut Red Bull Racingin tallipäällikön Christian Hornerin kanssa helmikuusta 2014 lähtien. Halliwell ja Horner menivät naimisiin toukokuussa 2015 ja saivat ensimmäisen yhteisen lapsensa vuonna 2017.
Diskografia > Studioalbumit

1999: Schizophonic — #4 UK; #4 KAN; #42 USA; #17 BRA; #52 GER — UK: 483 150; USA: 502 000; Maailmanlaajuinen myynti: 2,2 miljoonaa kappaletta
2001: Scream If You Wanna Go Faster — #5 UK; #6 BRA; #29 GER — UK: 145 844; GER: 211 000 kappaletta
2005: Passion — #41 UK; #127 CAN; #39 BRA; — UK: 15 000; CAN: 7 500; Maailmanlaajuinen myynti: 70 000 kappaletta
Diskografia > Singlet

| Vuosi | Nimi | Lista info |
| --- | --- | --- |
| 1999 | Look at Me | #2 UK; #3 CAN; #22 GER; #3 AU; #12 US Hot Dance Music/Club Play |
| 1999 | Mi Chico Latino | #1 UK (1 viikko); #1 CAN (1 viikko); #29 GER; #48 AU; #19 US Hot Dance Music/Club Play |
| 1999 | Lift Me Up | #1 UK (1 viikko); #1 CAN (1 viikko); #77 GER |
| 2000 | Bag It Up | #1 UK (1 viikko); #79 GER |
| 2001 | It's Raining Men | #1 UK (2 viikkoa); #1 CAN (3 viikkoa); #4 AU; Maailmanlaajuinen myynti: yli 4 miljoonaa kappaletta  |
| 2001 | Scream If You Wanna Go Faster | #8 UK; #30 AU; #36 CAN; #66 GER |
| 2001 | Calling | #1 Russia #7 UK; #10 FRA; #48 GER |
| 2004 | Ride It | #1 UK Dance; #4 UK; #3 SPA; #73 GER |
| 2005 | Desire | #22 UK; #55 MEX |
| 2013 | Half of Me |  |
| 2017 | Angels in Chains |  |
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto
Geri-Halliwell.org (Arkistoitu – Internet Archive)
Geri Halliwell Internet Movie Databasessa. (englanniksi)
Ilona Jäntti

Ilona Jäntti (s. Oulu) on suomalainen sirkustaiteilija ja koreografi sekä kansainvälisesti tunnustetun Ilmatila-nykysirkuksen perustaja. Hänelle myönnettiin Kulttuuriministeriön Suomi-palkinto merkittävän uran johdosta vuonna 2019.
Ilona Jäntti valmistui koreografian maisteriksi Lontoon musiikki- ja tanssikonservatorio Laban Centrestä vuonna 2008.
Jäntti harrasti 13-vuotiaaksi saakka rytmistä voimistelua, ja opiskeli sitten jonkin aikaa Suvelan Sirkuksessa (nyk. Espoon esittävän taiteen koulu), jossa hän löysi ilma-akrobatian. Sen jälkeen hän pääsi opiskelemaan ilma-akrobatiaa Tukholman Cirkus Piloternaan (nyk. osana Dans och Cirkushögskolania). Jäntin ensimmäiset suuret esitykset olivat vuonna 2009 Jacksons Lanella Englannissa; yhteisteos Muualla yhdessä arkkitehti-animaatiotaiteilija Tuula Jekerin kanssa, vannesooloteos Cel, sekä koreografinen Footnotes. Näiden jälkeen hän esiintyi ympäri maailmaa, ja teki muun muassa kiertueen Yhdysvalloissa.
Jäntti on työskennellyt laajasti merkittävissä tanssi- ja teatterikokoonpanoissa, kuten Shakespeare's Globessa, Royal Opera Housessa, Englannin luonnontieteellisessä museossa, Ruotsin Cirkus Cirkörissä, Flow-sirkuksessa Suomessa, Sirkus Mlejnissä ja Cirk La Putykassa Tšekissä, Walesissa, Panamalla sekä Costa Ricalla. Panaman Aerea-festivaaleille Jäntti tuotti kaksi kokonaista sirkuskoreografiaa vuosina 2015 ja 2017. Suomessa hän on osallistunut muun muassa Tanssiteatteri Hurjaruuthin tuotantoon. Jäntti on myös eräs MedAndraOrd - sirkusryhmän perustajista.
Vuonna 2019 Jäntin teos AIR esitettiin viiden suomalais-japanilaisten esiintyjien tulkitsemana Suomen ja Japanin 100 vuoden diplomatiasuhteiden juhlistamistilaisuudessa Japanissa.